Lettres de Peiresc. T19 
terroir ou elle est, pierreux , rempli de ruines 
antiques qui se retrouuent sous terre, et tient 
on pour certain qu'en ce lieu la estoit scituée 
Vica , des ruines de laquelle se retrouue vn vil- 
lage proche enuiron d'vn quart de lieüe , que 
les Mores appellent encore, par corruption de 
vocable , Ausiga , habité à présent des mesmes 
Mores , et beaucoup d'Andalous et Tagarins Es- 
pagnols. J'ay recouuert de cette-grande carcasse 
deux dents, l'une vn peu gatée , et l'autre plus 
entière ; et pour vous dire la verité, ie ne puis 
affermer si ce sont dents humaines ou bien de 
quelque monstre terrestre ou marin, Car la forme 
en est extraordinaire , comme vous verrés par 
celle que ie vous enuoye avec la presente, qui 
est la plus entiere des deux ; et ce que disent 
les Mores de l'inuention de ce corps sont toutes 
resueries qui n’ont niraison, ni fondement. Voila 
ce que ie vous puis dire de ce colosse , duquel on 
ne parle plus icy , comme si iamais on n'en avoit 
rien veu , ni sceu. J'ay receu le mappemonde qu’il 
vous a pleu m'enuoyer, duquel ie vous remercie 
tres humblement et vous en demeure tres obligé ; 
et affin de vous donner quelque entretenement 
des bagatelles de ce pais, vous receurez s’il vous 
plaist vn petit pacquet des broüilleries de la 
Meca que vous pourrés conuertir en deuotion ; 
yn autre pacquet de medailles et monnoyes an- 
tiques latines et cartaginoises. Les cartaginoises 
n'ont point d'inscriptions, et portent vn cheual 
ou teste de cheval auec quelque palme d’un costé 
et vne teste de l’autre. Il y a yne cornaline an- 
